Osnovna šola Šempeter Šolska ulica 2 3311 Šempeter v Sav. dol.

Šempeter, 3. 10. 2019

OBVESTILO

Spoštovani starši!

**V tednu otroka, ki bo trajal od ponedeljka, 7. oktobra, do petka, 11. oktobra 2019**, bomo izvedli kar nekaj dejavnosti, ki smo jih skrbno načrtovali v letnem načrtu prvega razreda.

**V ponedeljek in torek** se bodo učenci po malici preizkusili v različnih zabavnih in sproščujočih dejavnostih (igranje družabnih iger, igranje v razrednih kotičkih, izdelovanje zapestnic in ogrlic). Prosimo, da se z otrokom pogovorite, katero družabno igro lahko prinese v šolo in katere igrače so primerne za igro v učilnici, saj želimo, da se ta dva dneva učenci igrajo tudi s »svojimi« igrami in igračami.

**V sredo** načrtujemo izvedbo kostanjevega piknika s krajšim pohodom. Natančna navodila so v priponki.

**V četrtek** bomo znanje, ki smo ga usvojili pri pouku, utrjevali na mivki v športnem parku in v okolici šole, kjer bomo risali s kredami.

**V petek** nas bodo obiskali gasilci, kjer se bodo otroci lahko preizkusili v različnih spretnostnih igrah.

Učenci naj bodo primerno oblečeni in obuti glede na dejavnosti, ki se bodo izvajale.

Lep pozdrav

 Učiteljice prvih razredov